{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu zakona o izmjenama Zakona o članarinama u turističkim zajednicama, s konačnim prijedlogom zakona "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Turistička zajednica Kvarnera","PRIJEDLOG ZAKONA O IZMJENAMA ZAKONA O ČLANARINAMA U TURISTIČKIM ZAJEDNICAMA, S KONAČNIM PRIJEDLOGOM ZAKONA","Prijedlog izmjena Zakona o članarinama u turističkim zajednicama potrebno je donijeti nakon što se definiraju zadaće turističkih zajednica. Prema važećem Zakonu o turističkim zajednicama i promicanju hrvatskog turizma, zadaće turističkih zajednica su vrlo opširne, te financijski zahtjevne. Ukoliko zadaće ostaju iste, a smanje se prihodi (u ovom slučaju od turističke članarine), dolazi do velikog nesrazmjera u odrađivanju Zakonom zacrtanih zadaća. Nadalje, potrebno je Zakonom definirati i višegodišnji problem nenaplaćenih dugovanja obveznika plaćanja turističke članarine. Dugovanja obveznika plaćanja turističke članarine prati Porezna uprava, koja mora uvesti reda u svoj sustav, jer se bilježe samo uplate obveznika, a ne i dugovanja. Nije poznato kolika su dugovanja niti je do tih podataka moguće doći, iako je Zakonom određeno da dugovanja članarine dostavlja Porezna uprava.","Nema odgovora"]
[2,"Turistička zajednica grada Rijeke","PRIJEDLOG ZAKONA O IZMJENAMA ZAKONA O ČLANARINAMA U TURISTIČKIM ZAJEDNICAMA, S KONAČNIM PRIJEDLOGOM ZAKONA","I. Zakon o turističkim zajednicama i promicanju hrvatskog turizma odredio  je ustrojstvo, zadaće i načela financiranja  turističkih zajednica.\nTuristička članarina, uz boravišnu pristojbu, glavni jer izvor financiranja turističkih zajednica, a posebno je njezin iznos značajan u mjestima koja nemaju velike  smještajne kapacitete. U tim turističkim mjestima – većim gradovima turistička članarina predstavlja 60-70 % ukupnih prihoda i njezino smanjenje direktno ugrožava njihov rad.\nShodno tome, mislimo da Prijedlog izmjena Zakona o članarinama u turističkim zajednicama  nije u skladu s obvezama koje im je odredio Zakon o turističkim zajednicama i promicanju hrvatskog turizma te je po našem mišljenu potrebno uskladiti zadaće turističkih zajednica s prihodima.","Nema odgovora"]
[3,"Turistička zajednica grada Rijeke","O b r a z l o ž e n j e,\nUz članak 3.","II. Prelaskom na kvartalno, a ne više mjesečno plaćanje članarine, ne mislimo da će   \n           bitno smanjiti administrativno opterećenje i troškove poslovanja poduzeća, \n           s obzirom da se obveza za plaćanje članarine izračunava za pojedinu godinu na\n           temelju rezultata  prethodne godine jednom godišnje (mjesečni predujam u visini jedne  dvanaestine osnovice po obračunu poslovnog rezultata za prethodnu godinu).\n           Mjesečno plaćanje turističke članarine poduzetnicima je manje financijsko opterećenje nego njezino plaćanje kvartalno u trostrukom mjesečnom iznosu. \nMislimo da predložen način plaćanja turističke članarine neće imati očekivani efekt.","Nema odgovora"]